
Mwanamuziki Tanasha Donna toka Kenya ameweka wazi kuwa kwa sasa yeye na mzazi mwenzake Diamond Platnumz wameanza kurejesha mawasiliano baada ya muda mrefu wa kununiana. Akizungumza na kituo kimoja cha redio nchini Kenya Tanasha amesema hana ugomvi wowote na Diamond lakini pia hana mpango wa kurudiana. “Kwa sasa tunaongea na mara nyingi ni juu ya mtoto wetu na sio maadui kama watu wanavyodhani, nilikuwa sizungumzi naye lakini ilikuwa ni kipindi cha mpito tu unajua ukitoka kuachana na mtu lazima ujitenge pembeni kwa muda ndio maan hata Instagram niliacha kumfuatilia” amesema Tanasha. Ikumbukwe kuwa mapema mwezi February wawili hao kila mmoja kwa wakati wake walitangaza kuachana na kila mmoja kuchukua njia yake miezi kadhaa baada ya mtoto wao Naseeb Jr kuzaliwa.